285 dikuarantin di lima hotel
ZARINA ABDULLAH KUCHING: Seramai 285 orang yang tiba dari luar Sarawak
telah ditempatkan dan dikuarantin di lima buah hotel di Kuching, Miri dan
Limbang setakat semalam. Menteri Pelancongan, Kesenian dan Kebudayaan, Datuk Abdul
Karim Rahman Hamzah berkata, hotel yang terlibat adalah dua di Kuching iaitu di
Hock Lee dan Rajah Court Dormani, di Miri adalah Hotel Mega dan Hotel Somerset
manakala di Limbang di Hotel Purnama. “Mereka yang ditempatkan di hotel-hotel tersebut adalah
dikategorikan sebagai Orang di Bawah Pengawasan (PUS). “Hotel Hock Lee menempatkan 86 orang, Hotel Rajah Court
Dormani (91), Hotel Mega (68), Hotel Somerset (34) dan Hotel Purnama (6). “Ini adalah ekoran arahan semua rakyat Sarawak yang
pulang dari luar negara, Semenanjung, Sabah dan Wilayah Persekutuan Labuan akan
ditempatkan di Pusat Kuarantin yang mana mereka tiba bermula 5 April lalu,”
katanya. Beliau berkata demikian dalam sidang media harian
Covid-19 mewakili Pengerusi Jawatankuasa Pengurusan Bencana Negeri Sarawak
(JPBNS), Datuk Amar Douglas Uggah Embas di sini, semalam. Mengulas mengenai pra syarat mereka yang dikuarantin di
hotel, Abdul Karim berkata semua diberikan bilik perseorang dan bilik air
seorang, serta diberikan makan minum tiga kali sehari dengan semua ditanggung
Kerajaan Negeri. Abdul Karim turut menggesa mereka yang mempunyai kontek
serta pernah menghadiri acara mereka yang positif Covid-19 untuk hadir
melakukan saringan walaupun tidak terdapat simptom kerana sesetengah kes tidak
ada simptom tetapi positif Covid-19. “Pada masa ini ada dua makmal saringan yang ada di negeri
iaitu di Hospital Umum Sarawak dan UNIMAS adalah memadai. “Ini kerana sebelum ini dihantar ia telah dihantar ke
Kuala Lumpur dan perlu menunggu dua tiga hari, namun dengan fasiliti makmal
yang kita ada ini, ia hanya memakan jangka masa dalam 24 jam untuk mendapat
keputusan,” tambahnya. 
See author's posts
